Royal Jordanian

**Royal Jordanian** (zuvor *ALIA*, ) isch d national Fluggesellschaft vo Jordanie mit Sitz ds Amman und Basis ufwm Queen Alia International Airport. Si isch Mitglied vo der Arab Air Carriers Organization und der Luftfahrtallianz oneworld.

## Geschichte
### Gründig und erschti Jahr

Di im Dezember 1963 gegründet staatliche *ALIA* het vo der in wirtschaftliche Schwierigkeite grate Jordan Airways, ere private und selbständig operierend Tochtergschellschaft voMiddle East Airlines, ds Streckenetz und d us zwei Douglas DC-7B bestehend Flotte überno.

Für de Isatz uf Churzstrecke beschafft me zwei Handley Page H.P.R. 7 ''Dart Herald'', wo bis zur Ablösig durch Sud Aviation Caravelle im Jahr 1965 igsetzt worde sind. Mit der Verfüegbarkeit vo der Caravelle als vielseitigem Fluggrät abem 28. Juli 1965 chan d ALIA ihres Streckenetz au zu weiter entfärnte Ziel wie Rom und Paris usdehne. Als Understützig für d Caravelle mietet d ALIA zwische November 1966 und März 1967 einigi viermotorigi Vickers Viscount, wo aschliessend vo de äbefalls gemietete Fokker F-27 abgelöst worde sind.

Im Februar 1968 hed d ALIA ihri erschte eigene F-27 becho. Mit der witer Expansion vom Streckenetzes zu entfärntere Ziel ufem indischen Subkontinent beschafft d ALIA zwei Boeing 707-320, von dene d erscht Maschine am 26. Januar 1971 übergä worde isch. Die Flugzüg folge am 30. November 1972 d erschte, vo Lufthansa us zweiter Hand erworbene Boeing 720-030B. Nachfolgeri vo de Caravelle uf de Mittelstrecke isch d Boeing 727-200 gsi, ds erschti vo däne Flugzüg het d ALIA am 8. Juli 1974 becho.

D für de Isatz uf Route nach Westeuropa und Fernost beschafft und ab 13. April 1977 usglieferte Boeing 747-200B erwiese sich als unwirtschaftlich, wäge dem aben 11. September 1981 d chlinere Lockheed L-1011-500 TriStar zur Flotte gstosse sind.

Nachdem der bishärige stadtnah Heimatflughafe Amman-Marka z chli wirde isch, het d Alia im Jahr 1983 ide neu gebaut Queen Alia International Airport chäne umziehe.

Als erschti Transatlantikziel wärde ab 1984 New York City und Los Angeles, jeweils via Frankfurt am Main oder London agfloge. Ds Jahr 1986 leitet de Beginn vore umfassende Unternähmensneuerig ii, was sich im Dezember vo dem Jahr ime neue Corporate Design inklusive der Bemalig vo de Flugzüg und der Änderig vom Firmennamen vo ALIA in *Royal Jordanian Airlines* widerspiegelt.

### Entwicklig sit de 1990er-Jahr
Mit der Übernahm vom erschte Airbus A310 fangt bim Unternehme de Wächsel zure reine Airbus-Flotte a. Nachfolgemuschter vo der Boeing 727-200 isch der Airbus A320-200, d erschte beide Maschine sind im Frühjahr 1990 usgliefert worde. Infolg vom Zweiten Golfkrieges het d Royal Jordanian schwäri finanzielli Verlust müesse verchrafte, wägedem e Großteil vo der Flotte entwädee fremdvermietet oder stillgleit worde isch.

Im März 1996 verlaht d letzti Boeing 727 d Flotte, gefolgt vo de TriStar im Jahr 1999. Im August 2000 het d Royal Jordanien ihri erschti vo fün Airbus A340-200 bercho, dises Muster bildete sither de Rückgrat vo der Langstreckeflotte und wird erst 2014 durch Boeing 787-8 abglöst.

Im Februar 2001 erfolgt d Umwandlig der Royal Jordanian ine Aktiengesellschaft und alli Unternähmensateil wärde im Hinblick ufe Teilprivatisierig an d neu gründet staatlich Holding *Royal Jordanian Investments* (*RJI*) übertrage. Im Dezember 2007 sind 71 Prozent vo de Anteil vo der Fluggschellschaft an d Börse bracht worde. 29 Prozent vo de Anteil verblibe bi verschidene Organisatione der jordanisch Regierig, witeri bi de Mitarbeiter. Ds Unernähme isch dermit d erschrj Fluggschellschaft vo de Levante, wo in so grossem Umfang privatisiert worde isch.

Sitem April 2007 isch Royal Jordanian Vollmitglied vo der Luftfahrtallianz oneworld.

## Flugziel
Royal Jordanian bedient näbe Ziel im Nahen Osten vorrangig europäische sowie zahlrichi deutschsprachige Ziel. D Tochtergschellschaft Royal Wings füert ergänzend Regional- und Zuebringerflüg für Royal Jordanian durch. Royal Jordanian isch nahzue d einzig Fluggschellschaft usem arabische Rum, wo uf Israel fligt. Nur d Egypt Air als weiteri Fluggschellschaft usem arabische Rum bedient mit der Tochtergschellschaft Air Sinai das Ziel äbefalls. Das isch durch de israelisch-jordanischen Friedensvertrag möglich worde.

Royal Jordanian unerhaltet Codeshare-Abkommen mit Aeroflot, Air Canada, Iberia, Malaysia Airlines, SriLankan Airlines, Syrian Arab Airlines, Thai Airways International und Etihad Airways.

## Flotte

### Aktuelle Flotte
Mit Stand August 2019 bsteit d Flotte vo der Royal Jordanian us 25 Flugzüg mit eme Durchschnittsalter vo 9,4 Jahre:

1x Airbus A310-300F

5x Airbus A319-100

Sitzplätze: Business 14, Eco 96 = 110

6x Airbus A320-200

Sitzplätze: Business 16, Eco 120 = 136

2x Airbus A321-200

Sitzplätze: Business 20, Eco 148 = 168

7x Boeing 787-8

Sitzplätze: Business 24, Eco 247 = 271

2x Embraer 175

Sitzplätze: Business 12, Eco 60 = 72

2x Embraer 195

Sitzplätze: Business 12, Eco 88 = 100

### Vorher igsetzti Flugzüg
Früecher het d ALIA bzw. Royal Jordanian au folgendi Flugzügtype betribe:

* Airbus A300
* Airbus A310
* Airbus A330-200
* Airbus A340-200
* Boeing 707-320C
* Boeing 720B
* Boeing 727-200
* Boeing 747-200
* Douglas DC-6
* Douglas DC-7
* Fokker F-27 Friendship
* Handley Page Herald
* Lockheed L-1011 TriStar
* Sud Aviation Caravelle 10R
* Vickers Viscount

## Zwischefäll

Bi ALIA bzw. Royal Jordanian isch es vo 1965 bis November 2018 zu siebe Totalschäde vo Flugzüg cho. Bi vier dervo sind insgesamt 463 Mänsche ums Läbe cho. Ide Jahr 1973 und 1975 ereigne sich mit Maschine vom Typ Boeing 707 zwei Unfäll mit 176 und 188 Tote, wo bis in d Gägewart d beidi schwärschte Zwischefäll mit der Baureihe blibe sind. Der Zwischefall vo 1973 isch sinerzit sogar der schwärschti Flugunfall wältwit gsi, bis im Folgejahr mitem Absturz vore McDonnell Douglas DC-10 ufem Turkish-Airlines-Flug 981 ubertroffe worde isch. Beispiele:

* Am 10. April 1965 zerbricht e Handley Page Herald 207 vo der Alia (Luftfahrzeugkennzeichen *JY-ACQ*) ufem Flug vom Flughafen Beirut zum Flughafen Amman-Marka 22 km ostnordöstlich vo Damaskus ider Luft und stürzt in en Berg. Alli 54 Insasse sind gstorbe.

* Am 22. Januar 1973 verunglückt e Boeing 707-3D3C vo der Alia (*JY-ADO*), betriebe für Nigeria Airways, ufem Rückweg vo Mekka, Saudi-Arabien. D Bsatzig vom uf Lagos geplante Flug isch us Wettergründ usgwiche und het sehr harti Landig ufem Flughafen Kano, Nigeria ka. D Evakuierig isch sehr spat igleitet worde. Vo de 202 Insassen stärbe 170 Pilger und 6 Besatzigsmitglider, 26 Persone uberläbe *(siehe auch [[Flugunfall der Boeing 707 JY-ADO der Alia]])*.

* Am 3. August 1975 prallt e Boeing 707-321C vo der Alia (*JY-AEE*), ufeme Charterflug für d Royal Air Maroc vo Frankrich här, im Aflug uf de Flughafen Agadir-Inezgane, Marokko, 40 Kilometer vorem Ziel in 700 Meter Höchi gäge en Berg. Alle 188 Mänsche an Bord stärbe. Es isch der Unfall mitere Boeing 707 mit de meischte Todesopfer gsi *(siehe auch [[Flugzeugabsturz bei Agadir]])*.

* Am 14. März 1979 isch e Boeing 727-2D3 vo der Alia Royal Jordanian Airlines *(JY-ADU)* beim dritte Landeversuech ufem Flughafen Doha während eme Gewitter durch heftigi Scherwinde und Downburst im Landeaflug ufe Bode drückt worde, isch wieder hoch gsprunge, dräht sich uf de Rügge und stürzt uf de Flughafe. Bei dem Unfall stärbe 45 der 64 Insasse *(siehe auch [[Alia-Royal-Jordanian-Airlines-Flug 600]])*.

## Lueg au
* Liste vo Fluggschellschafte

## Literatur
* Frank Littek: *Royal Jordanian: Heimatmarkt Levante.* In: *AERO International*, Nr. 2/2019, S. 16–20
* B. I. Hengi: *Fluggesellschaften weltweit*, 9. aktualisierte Auflage von 2018, Nara, ISBN 978-3-925671-69-2, S. 264

## Weblinks

* Webpräsenz der Royal Jordanian (u.&nbsp;a. arabisch, englisch, deutsch)

## Einzelnachweise